கிரான்மர் பூங்கா

கிரான்மர் பூங்கா (Cranmer Park) என்பது அமெரிக்காவின் தென்வர் நகரின் இல்டாபு பகுதியில் அமைந்துள்ள ஒரு வரலாற்றுச் சிறப்புமிக்க பொதுப் பூங்கா ஆகும். சுமார் 24 ஏக்கர் பரப்பளவில் கொலராடோ பவுல்வர்டுக்கு அருகில், கிழக்கு 1-ஆவது மற்றும் கிழக்கு 3-ஆவது அவென்யூக்களுக்கு இடைப்பட்ட இல்டாப் பகுதியில் அமைந்துள்ளது. பெரிய சூரியக் கடிகாரம், ராக்கி மலைத்தொடரின் அழகிய காட்சிகள் மற்றும் வரலாற்றுப் பாரம்பரியம் ஆகியவற்றுக்காக இப்பூங்கா பிரபலமானது. அடிப்பகுதியில் உள்ள ஒரு கல்வெட்டு, 'நோமோன்' எனப்படும் நிழல் காட்டும் கருவியின் அச்சு துருவ வடக்குப் திசையை நோக்கி 39°43' கோணத்தில் உயர்த்தப்பட்டிருப்பதை விவரிக்கிறது. இக்கல், நோமோனுக்கு 50°17' கோணத்தில் செங்குத்தாக அமைந்துள்ளது. இதனால் இது பூமத்திய ரேகைக்கு இணையாக அமைகிறது. குளிர்காலக் கண்காணிப்பிற்காக இக்கல்லின் தெற்குப் பகுதியிலும் இதேபோன்று குறியீடுகள் இடப்பட்டுள்ளன. சூரியக் கடிகாரத்தின் அடிப்பகுதியில் உள்ள ஒரு துருவ வரைபடம், இராசி மண்டலம் மற்றும் சூரியனின் இருப்பிடத்திற்கான பாகைகள் ஆகியவற்றையும், நிழல் காட்டியின் நிழலைக் கொண்டு கடிகாரத்தை எவ்வாறு அமைப்பது என்பதையும் விளக்குகிறது. குளிர்காலத்தில் பார்ப்பதற்கு ஏதுவாக, இந்த வரைபடம் கல்லின் தெற்குப் பகுதியிலும் தொடர்கிறது. சூரியக் கடிகாரத்தின் வரலாறு தற்போதைய சூரிய கடிகாரம், பூங்காவில் இந்த இடத்தில் இருக்கும் இரண்டாவது கடிகாரமாகும். முதலாவது, 1941 ஆம் ஆண்டில் தென்வர் பூங்காக்களின் நீண்டகால மேலாளரான சியார்ச்சு ஈ. கிரான்மரால் நன்கொடையாக வழங்கப்பட்டது, அவருடைய பெயரில்தான் இந்தப் பூங்கா அழைக்கப்படுகிறது. 1965 ஆம் ஆண்டு செப்டம்பர் மாதத்தில், சமூக விரோதிகள் அதன் கீழ் சுரங்கவெடி குண்டை வெடிக்கச் செய்து அதை அழித்தனர். தென்வர் இளையோர் வர்த்தக சபை தலைமையிலான வெற்றிகரமான நகர அளவிலான நிதி திரட்டும் முயற்சிக்குப் பிறகு, 1966 ஆம் ஆண்டு மார்ச்சு மாதத்தில் மாற்று சூரிய கடிகாரம் நிறுவப்பட்டது. It was restored again in 2018 to repair cracking stones. விரிசல் அடைந்த கற்களைச் சரிசெய்ய 2018 ஆம் ஆண்டில் இது மீண்டும் புனரமைக்கப்பட்டது. இப்பூங்கா வரலாற்றுச் சிறப்புமிக்க இடங்களின் தேசியப் பதிவேட்டில் இடம்பெற்றுள்ளது. மேற்கோள்கள் வெளி இணைப்புகள் Save Our Sundial